Ihan ensiksi jakelupaketin valinnassa pitää miettiä mihin tarkoitukseen konetta käyttää. On esimerkiksi multimediapainotteisia jakeluja ja myös enemmän pelaamiseen suunnattuja jakeluja. Koneen tehokkuus vaikuttaa myös suuresti jakelun valinnassa. Mikäli käyttäjä haluaa vahvasti itse muokata käyttöliittymää, löytyy siihenkin käyttötarkoitukseen suunniteltuja jakeluja.

Jakelupaketin valinnassa kannattaa kiinnittää huomiota muun muassa työpöytään eli graafiseen käyttöliittymään. Käyttöliittymiä on tarjolla paljon erilaisia riippuen käyttäjän tarpeesta. On enemmän yksinkertaistettuja käyttöliittymiä ja myös paremmin itse muokattavia käyttöliittymiä. Käyttöliittymiä on graafisia sekä tekstipohjaisia riippuen tarpeesta. On valmiita graafisia käyttöliittymiä sekä myös vahvasti muokattavia käyttöliittymiä.

Kannattaa kiinnittää huomiota myös käyttöjärjestelmän sekä ohjelmien päivittämiseen. Osa haluaa päivitykset säännöllisin aikavälein, kun taas toiset haluavat aina uusimman version käyttöjärjestelmästään. Kaikki windowsissa toimivat sovellukset eivät aina toimi Linuxilla, joten tähänkin kannattaa kiinnittää huomiota. Suurimmalle osalle sovelluksista, jotka eivät toimi Linuxilla on kuitenkin riittävän tasoisia vastikkeita. On kevyempiä ja raskaampia käyttöliittymiä riippuen tietokoneen muistista ja käyttötarkoituksista. Samalla tietokoneella voi olla sekä Linux että Windows. Tähän tarvitaan kuitenkin riittävästi muistia.

Yksityisyys ja tietoturva ovat asioita, joihin kannattaa myös kiinnittää huomiota jakelupakettia valitessa. Osa Linux-jakeluista haluaa varjella käyttäjän anonymiteettiä, kun taas toiset pyrkivät yksittäisten sovellusten eristämiseen toisistaan.

Ensimmäisessä testissä minulle suositeltiin ensimmäisenä Kubuntu-jakelua. Muita suosituksia olivat muun muassa Ubuntu MATE sekä Linux Mint. Näitä jakeluja yhdisti vanhan laitteiston tukeminen, yleiset päivitykset sekä jakelujen suosio. Kaikissa näissä jakeluissa on myös Windowsin kaltainen käyttöliittymä.

Toisessa testissä suositeltiin Scientific Linuxia, Red Hat Enterprise Linuxia sekä CentOS-jakelua. Näitä jakeluja yhdisti niiden soveltuvuus jokapäiväiseen käyttöön ja niiden ilmainen käyttö. Nämä jakelut eivät myöskään asenna muuta kuin tarvittavat ohjelmat asennuksessa.

Distrowatch:in perusteella Scientific Linux ei ole kovin suosittu ja viidestä arviosta sille on annettu keskiarvosanaksi vain 5.6/10. Viimeisin kuuden kuukauden aikana Scientific Linux on sijalla 171 suosiotilastoissa.